הצוות לבדיקת משבר בית החולים יוספטל באילת, כנסת 16, פרוטוקול מספר 2, 2004-02-16 00:00

דניאל בנלולו: שלום לכולם.

דניאל בנלולו: אני שמח לפתוח את הישיבה האחרונה בנושא בית-החולים יוספטל באילת.

דניאל בנלולו: אני רוצה לשבח, להלל ולפאר ולהוסיף את כל הברכות למשרד הבריאות ולקופת-חולים הכללית על המאמצים האדירים שעשו כדי לנסות למצוא מספר נושאים שהגיעו למסקנה, שעליהם חייבים להכיר בהם כהוצאות אמיתיות ונצרכות לקיום בית-החולים יוספטל.

דניאל בנלולו: נוסף על כך אני רוצה להודות לאותם חברים שקיבלו את דעתי שבית-חולים יוספטל שונה לחלוטין מכל בית-חולים אחר בארץ.

דניאל בנלולו: הדבר החשוב הוא שהצליחו להבין את הנושא הזה, ואני שמח שנפתרו מספר בעיות.

דניאל בנלולו: הישיבה הזאת צריכה להיות קצרה, עניינית, החלטות נקבל בסוף.

דניאל בנלולו: לפני שאני נותן את רשות הדיבור לחברים, אני רוצה להודות לאדם יקר שהוא חברי, שר הבריאות, שמצא אוזן קשבת.

דניאל בנלולו: לאורך כל התקופה הזו כשתפסתי אותו במליאה או בכל מקום שדיברתי אתו על בית-חולים יוספטל הוא הבין שזו בעיה קשה מאוד, ואני מודה לו ושולח לו ברכות.

דניאל בנלולו: אני מבקש שיישארו רק הבעיות שעדיין לא סגורות ולא נסגרו בישיבות שקיימתם, ולבסוף אני רוצה לשמוע מה הדלתא שנותרה.

דניאל בנלולו: קופת-חולים, בבקשה, ובסוף אני אתן לחברי, חבר הכנסת הרצוג, לומר מספר דברים.

ערן הלפרין: לפי המלצתכם ובדחיפה שלכם, של חברי הוועדה, אני חושב שבחודשיים האחרונים הייתה באמת עבודה אינטנסיבית ועניינית מול הנהלת משרד הבריאות על הנתונים, והייתה התקרבות בהבנות.

ערן הלפרין: עד הדקה האחרונה היה דיאלוג, וקיבלנו את הדוח.

ערן הלפרין: אני לא יכול להגיד שלמדנו את כולו – חבריי קצת יותר.

ערן הלפרין: בדוח הזה משרד הבריאות צעד צעד לקראתנו, כלומר הכיר בקצת טענותינו שבהן לא הכיר קודם.

ערן הלפרין: באופן כללי אנחנו מדברים על כ- 15 מיליון שקל שמשרד הבריאות מוכן להכיר כהוצאות ייחודיות לבית-חולים יוספטל, שמשמעותם – כך אני מבין – שמשרד הבריאות יסייע לשירותי בריאות כללית להחזיק את בית-החולים ב- 15 מיליון.

דניאל בנלולו: במקום 11 מיליון.

ערן הלפרין: במקום 11 מיליון לפני מספר חודשים.

ערן הלפרין: לכן אני אומר שבהחלט היה דיאלוג יותר טוב מאשר קודם.

ערן הלפרין: יחד עם זאת יש פערים: נותר עדיין פער של כ- 12 מיליון שקל בין ההוצאות שלנו בעין לבין העכבות, והשאלה היא מה אנחנו עושים מחר בבוקר עם 12 מיליון השקל הללו.

ערן הלפרין: הברירה היחידה מבחינתנו היא להתכנס למה שנורמיטיבי על-פי משרד הבריאות.

ערן הלפרין: המשמעויות הן שחלק מהתִקנון ששירותי בריאות כללית נתנה – והיא נתנה יותר ממה שבריאות הכיר – אנחנו מפעילים את בית-החולים עם כ- 20 עובדים: רופאים, אחיות ועוד בעלי מקצוע.

ערן הלפרין: כלומר יש לנו עודפים אל ההנחות התקניות.

ערן הלפרין: כמו-כן יש חלק מהשירותים כמו כונניות רופאים במיון למשל, שהיו חוזרות 30 ימים במפתח מסוים, בחלקם הכירו רק במחציתם.

ערן הלפרין: אנחנו נצטרך לשבת בימים הקרובים עם ועדי הרופאים ועם ועדי העובדים ולהתחיל להבין את המשמעויות של ההתכנסות לרמה הזאת.

דניאל בנלולו: כשאתה אומר "הכירו", מה הכוונה?

דניאל בנלולו: הכירו בחלק?

ערן הלפרין: לדוגמה, אף אוזן גרון זה מקצוע שהיום מקבל 30---

דניאל בנלולו: אני רוצה להבין, מה כוונתך כשאתה אומר שהכירו בחלק, הכירו במשהו?

ערן הלפרין: זאת הדוגמה.

ערן הלפרין: הכירו במשהו.

ערן הלפרין: שני רופאים שזמינים 30 יום, הכירו ב- 25 יום.

ערן הלפרין: זה מקובל, כך שמענו, בחלק מהממשלה, גם אצלנו בודקים חלק מהמקומות שבתשלום של 25 יום מכסים 30 יום.

ערן הלפרין: הדרישה הייתה שיכסה גם את המיון; יש פה כל מיני סוגיות שאנחנו נוהגים בהן גם בעקבות העבר.

ערן הלפרין: כלומר, יש פער, יכול להיות שהרופא יקבל את זה, ויכול להיות שהוא יגיד שבתנאים האלה הוא לא מוכן.

ערן הלפרין: אותו דבר יש לנו בשירותים אחרים: טכנאי רנטגן שמקבלים מעבר למה שמקובל בהסכמי השכר מסיבות שקודמינו עשו, ואני חושב שעשו טוב כי אני מניח שלמצוא טכנאי רנטגן ביוספטל לפני מספר שנים היה הרבה יותר קשה מהיום.

ערן הלפרין: גם היום התשלום הנורמטיבי לרופא, לפי משכורת שמשלמים בתל-השומר ובבלינסון, לפי הסכמי שכר הוא לא אטרקטיבי.

ערן הלפרין: אני אומר לך שהוא צריך להיות מטורף כדי לקחת את המשפחה, ללכת לארץ רחוקה, לעשות חלוציות.

ערן הלפרין: משרד הבריאות הלך לפי הספר, ופה יש לנו הפרשים שאנחנו מעריכים אותם ב- 2.5 עד 3 מיליון שקל של הטבות ייחודיות שנתנו בצורה כזאת או אחרת שהן מעבר להסכמי השכר ולכלל העובדים.

דניאל בנלולו: על כמה אתם מדברים?

ערן הלפרין: אנחנו מעריכים שהדברים האלה מצטרפים לכל העובדים בכל הסוגים של ההטבות עד 3 מיליון שקל בסעיף הזה.

ערן הלפרין: נתנו תורנויות במפתח יותר גבוה.

ערן הלפרין: זה בדרך כלל מה שקרה.

ערן הלפרין: המשמעות היא שאם מחר יגידו לחברים "לא עוד", אז יגידו, "היה לי", יכול להיות שמחר נרצה להביא מישהו שחסר, וחסרים לנו היום אנשי מקצוע חשובים מאוד, ויהיה לנו קשה מאוד להביא אותם ברמות השכר שמקובלות במרכז הארץ.

ערן הלפרין: זה סוג של פער שאנחנו יודעים את ההסבר לו; איש משרד הבריאות הציג עמדה שהוא עובד לפי התקנון, לפי הוראות התקשי"ר.

ערן הלפרין: המציאות של החיים הייתה קצת יותר גבוהה בעבר.

ערן הלפרין: יכול להיות שצריך לשנות את תנאי המציאות.

ערן הלפרין: אנחנו נעשה מאמץ כן לשמור על עוד דברים.

ערן הלפרין: פערים נוספים: מפתחות של תפעול על-ידי טכנאים ועובדי מנהל, למשל, משרד הבריאות בבדיקה הנדסית שיפר מאוד את מה שהוא חשב קודם, אבל לא הגיע למה שקיים; נצטרך לצמצם חלק מכוח האדם או חלק מהעמדות.

ערן הלפרין: יכול להיות שהשירות ייפגע בשוליים, למשל עבודה שעושות היום שתי פקידות, תעשה פקידה אחת.

ערן הלפרין: אלה הפערים שמתבטאים בסופו של דבר מההפרשים הללו.

ערן הלפרין: נושא כבד מאוד שמשרד הבריאות סירב לדון עליו בכלל הוא נושא האחריות המקצועית, הביטוח.

ערן הלפרין: הטענה הייתה שהנושא בדיון משפטי אף על פי שנדמה לי שהדיון המשפטי הוא על נושא בתי-החולים בכלל.

ערן הלפרין: לפי התפיסה הזאת אי-אפשר היה בכלל לדבר, אז משום מה לקחתם משם צימוק אחד, אבל בכלל לא היה נושא האחריות המקצועית.

דניאל בנלולו: זה לא הופיע בתביעה?

ערן הלפרין: אנחנו ביקשנו, משרד הבריאות לא התייחס, נדמה לי, או שהתייחס נורמטיבית.

יהודה ברוך: בתביעה המשפטית זה מופיע.

ערן הלפרין: יש עוד הרבה דברים אחרים.

יהודה ברוך: אני מוכן להסביר גם למה.

ערן הלפרין: אנחנו צריכים לקבל את הדוח לעיון.

ערן הלפרין: אנחנו ננסה מאוד להפעיל את בית-החולים, אי אני חושב שזו משאת נפש הן של תושבים, הן של העובדים; אבל זה יחייב גם את ועד הרופאים ואת ועד העובדים לצמצם תקנים.

דניאל בנלולו: תודה רבה.

דניאל בנלולו: מנהל בית-החולים, בבקשה.

צבי אפשטיין: הוא אמר, אני לא רוצה להוסיף.

דניאל בנלולו: ועד העובדים, בבקשה.

פרוספר בן-חמו: אני חושב שהעניין הזה צריך לקבל טיפול כירורגי כמו שצריך.

פרוספר בן-חמו: לצערי, ההנהלה הזאת במקום לפתור את הבעיה ברצינות היא יוצאת בסיסמאות ייעול.

פרוספר בן-חמו: אני אומר לכם, אנחנו לא נשב עם ההנהלה.

פרוספר בן-חמו: אני לא אשב עם ההנהלה בנושא התייעלות, כי את ההתייעלות שלי בקופת-חולים עשינו.

פרוספר בן-חמו: אתם רוצים שירות?

פרוספר בן-חמו: תנו לתת שירות.

פרוספר בן-חמו: תפסיקו עם המשחקים.

פרוספר בן-חמו: לא רוצים שירות?

פרוספר בן-חמו: תגידו, לא רוצים שירות.

פרוספר בן-חמו: הגיע הזמן שההנהלה תבין דבר אחד: הם לא ישחקו בסיסמאות על גבם של העובדים.

פרוספר בן-חמו: ההנהלה הזאת צריכה ללכת הביתה, היא כישלון אחד גדול בקופת-חולים הכללית.

דניאל בנלולו: אתה מסכים אתי שפה אנחנו לא דנים על הנהלת קופת-חולים.

יצחק הרצוג: הם לא נמצאים פה, זה לא הוגן.

דניאל בנלולו: אנחנו דנים בבית-חולים יוספטל, אני לא פותר פה את כל הבעיות של כל קופת-חולים הכללית.

דניאל בנלולו: אני בטוח שיש לך בעיות, אתה צריך לשבת עם ועד העובדים של כל הקופה מול ההנהלה.

דניאל בנלולו: אני בטוח שתפתור אותן בדרך אחרת, ואני רק רוצה להציע לך: אם תשבו סביב שולחן ותדברו---

פרוספר בן-חמו: אני יושב תמיד סביב שולחן, אבל אני לא מוכן לשמוע שבאים לעובדת המשק או לעובדת המנהל ואתן מנפנפים בתכנית התייעלות.

ישראל אייליג: כאשר מדברים על פער של 15 מיליון, ואחר-כך אומרים שהתקבלו 3 מיליון, ו- 12 מיליון שקל הנוספים צריכים ליפול, למעשה, מהעובדים והרופאים זה לא רציני.

ישראל אייליג: אנחנו לא באים לבית-חולים עשיר, שופע בתנאים, שופע בכוח אדם; ביוספטל כל קיצוץ כזה פירושו פגיעה באיכות הרפואה שיקבלו התושבים.

ישראל אייליג: יש כמה דברים שכולם צריכים לזכור לפני שמגיעים להחלטות על קיצוץ של 12 מיליון שקל.

ישראל אייליג: מדינת ישראל, על-פי חוק זכויות החולה, מחויבת לתת רפואה שווה וזמינה בו-זמנית בתל-אביב וביוספטל; דבר שני, צריך לזכור שמי שהלך ליוספטל ידע שהוא לוקח סיכון מחושב והיום הוא צריך לשלם את המחיר.

ישראל אייליג: לזה הוועדה צריכה להתנגד.

ישראל אייליג: דבר שלישי ואחרון, כאשר מדברים על 30 תורניות ב- 25 ימים, זה משחק מילים, כי בדברים כאלה יש הסכמים קיבוציים, צריך לשבת ולדבר עם ההסתדרות הרפואית אם רוצים להתקדם במשהו.

ישראל אייליג: לא נתקדם ונהיה תקועים כמו שאנחנו תקועים בנושא וולפסון בבתי-משפט עד אחרית הימים.

ישראל אייליג: הרופאים לא יסכימו לתת שירות בימים שהם אינם רשומים לתת שירות, והם אינם מקבלים תמורה.

ישראל אייליג: אין אף אחד בעולם שעושה את זה, גם לא במדינת ישראל; בתי-משפט כבר קבעו לא פעם שזה ניצול.

ישראל אייליג: לכן תנאים של התייעלות – כן.

ישראל אייליג: יישבו לא אחרי שסיכמו ביניהם, ועכשיו מפילים את השאר עלינו; אם היו יושבים מראש אני מבין.

ישראל אייליג: אבל קודם כל קובעים יורים את החץ, אחר-כך קובעים את המטרה – לא יילך, אני מציע לוועדה לא לאמץ את ההחלטה הזאת, ולחזור למה שאתה הגדרת בזמנו: הרוב הגדול צריך לבוא ממשרד האוצר וממשרד הבריאות.

צבי אפשטיין: מדובר רק בשלושה רופאים: רופא עור, רופא אף אוזן גרון ורופא אורולוגיה.

דניאל בנלולו: רופאים חשובים.

2221: כל רופא חשוב.

אמרתי: אולי נציג האוצר רוצה לומר מילה.

רביב סובל: היו פה רמיזות שמשרד הבריאות לא היה קשוח מדי.

רביב סובל: אני עובר על המספרים, ואני רואה שבהרבה מקומות הוא הלך לקולה לעומת התִקנון שיש כיום בבתי-החולים הממשלתיים.

רביב סובל: לכן בהחלט אי-אפשר להגיד שמישהו ניסה לעשות את העבודה על גב העובדים.

רביב סובל: הנושא של בית-החולים היה חשוב גם למשרד האוצר ונכנס לתכנית העבודה מול קופת-החולים ולהסכם הייצוב של הקופה.

רביב סובל: לכן אני לא חושב שאנחנו צריכים להיות בסיטואציה של מקצה שיפורים על סיכומים או על דברים שעובדים עליהם.

דניאל בנלולו: תודה.

דניאל בנלולו: לפני שאני נותן לד"ר יהודה ברוך את רשות הדיבור, האם יש עוד מישהו שרוצה להתייחס?

30797: אני רוצה לפתוח ולהגיד לחברי הוועדה ברשותך, חברי חבר הכנסת בנלולו---

דניאל בנלולו: וביחד עם הרצוג, כמובן.

30797: כמובן.

30797: אני רוצה להודות לכם על המאמץ המרוכז, לפחות מאז שאני משמש ראש-עיר, כחודשיים פלוס.

30797: נדמה לי שהתכנסנו כבר 4 פעמים פה במשכן הזה כדי לדון בבית-חולים יוספטל.

דניאל בנלולו: כמו כל תושב אחר במדינת-ישראל.

30797: לכן כל דיון איך לצמצם הוא מקומם.

30797: אנחנו לא תושבים סוג ג'.

30797: בית-החולים הקרוב ביותר אלינו נמצא במרחק של 300 קילומטר, ולא ייתכן שבן-אדם שמקבל התקף-לב או מי שסובל מבעיות אונקולוגיות, או אמא שאמורה ללדת יצטרכו לחיות בדאגה רבה מאוד מהזכות האלמנטרית האנושית לקבל טיפולים רפואיים באיכויות הטובות ביותר.

30797: העיר אילת – ואני לא מדבר על מצבה של העירייה, אלא על המשתנה הדמוגרפי, ואני אומר את זה לחברים במשרד האוצר, במשרד הבריאות, בהנהלת קופת-חולים – הופכת להיות עיר של חוטבי עצים ושואבי מים, וזו אווירה רעה וקשה מאוד, וראוי שמדינת-ישראל תבין שזה נכס לאומי שצריך להתייחס אליו קטגורית בהעדפות.

30797: צריך לחשוב איך משדרגים את הטיפול הרפואי לתושבי אילת, לתיירים, לבסיסי צה"ל, למועצה האזורית "חבל אילות", ואפילו לאנשים שנמצאים בסיני ומבלים.

30797: יש לנו עשרות אלפי אנשים שיבלו שם בפסח הקרוב.

30797: איך משדרגים, לא איך מצמצמים.

30797: אני מבקש מאדוני שההחלטה שתתקבל תהיה רב-שנתית; שלא תהיה החלטה שמתקבלת מתוך קפריזה של כל מיני אנשים שרואים באילת מין יעד לכיסוחים.

30797: זה פשוט בלתי אפשרי.

30797: דעו לכם, הגזרה של 10% בזיכוי מס---

יצחק הרצוג: אין ויכוח אתך, אנחנו התרענו---

30797: אני יודע, אני אומר את זה לאוהדים.

30797: ההשלכות קשות.

30797: נוסף על תפקיד ראש-העיר אני גם מחזיק תיק החינוך, ואני מתמודד עם ההיערכות לשנת הלימודים הבאה, ואני יודע שהבעיה הבאה שנעלה בוועדת החינוך תהיה אי-היכולת לגייס מורים; הבעיה הבאה תהיה אי-יכולת לגייס רופאים.

יצחק הרצוג: אני רוצה להעיר לך, כי יש לי הנהלת סיעה שאני חייב לצאת אליה.

דניאל בנלולו: אתה לא חייב.

יצחק הרצוג: כן, כי אני מצליף הסיעה.

דניאל בנלולו: תעבור אלינו.

יצחק הרצוג: אתך אני מוכן.

יצחק הרצוג: ההתפתחויות בעניין הספציפי של יוספטל הן חשובות, הן עדיין לא מספקות.

יצחק הרצוג: אני מוטרד מהיום-יום של יוספטל אף על פי שאני חושב שיש כבר רצון טוב, הגמשה.

יצחק הרצוג: מגמת האווירה בפעמים האחרונות הרבה יותר נכונה, ועכשיו צריך לעשות את המאמץ האחרון.

יצחק הרצוג: אני מתואם עם בנלולו, ואני חושב שהוא עושה עבודת קודש.

יצחק הרצוג: אני מציע שבסיכום יהיו הדברים הכי אופרטיביים כדי לצמצם את הפערים.

30797: אני רוצה להציע שאנחנו רוצים לפעול בסטנרטים הכי גבוהים שיש, ואם המסגרת היא של 25-26 מיליון שקל היא המסגרת שתינתן לטיפולו השוטף של בית-חולים יוספטל.

30797: זאת צריכה להיות ההצעה.

דניאל בנלולו: תודה אדוני, ותודה גם לחבר הכנסת הרצוג, על כל העזרה.

2221: אני רציתי לשאול את ד"ר הלפרין, אתה דיברת בהתחלה על 15 מיליון שמשרד הבריאות---

דניאל בנלולו: אתה יושב-ראש ועד העובדים?

2221: לא, חבר ועד הרופאים.

דניאל בנלולו: אני אסביר.

2221: אתה אומר לי שההפרש של 3 מיליון עושים כל התנאים של הרופאים.

דניאל בנלולו: כוננויות.

ערן הלפרין: רופאים ועובדים.

2221: 3 מיליון?

2221: זה משמעותי אחרי כל-כך הרבה כסף?

ערן הלפרין: התשובה היא כן.

2221: ואיפה האוצר וקופת-חולים?

2221: 3 מיליון שקל הם לא יכולים לתת?

2221: אני מדבר גם בתור תושב העיר אילת ואב לילדים.

2221: אני רוצה שהילדים יגדלו באילת עם כל התנאים שיש לך פה, כל 100 מטר יש לך בית-חולים שאתה יכול להציל בו את חיי הילדים שלך.

דניאל בנלולו: תודה.

נועז בר-ניר: המתכונת שכאן הוסכם עליה היא מתכונת שהממשלה אמרה שאלה הדברים שהיא רוצה.

נועז בר-ניר: היא מדדה כוח אדם.

נועז בר-ניר: ממשלת ישראל קבעה תכנית הגיונית להפעלת בית-החולים, ואנחנו קבלני המשנה שצריכים להבין את הנקודה הזאת.

נועז בר-ניר: נושא הרשלנות המקצועית הוא פער שממפה בערך 2 מיליון שקלים, וזו הוצאה הרבה יותר גדולה שיש לבית-חולים יוספטל מאשר לבית-חולים פורייה, גם מכיוון שבית-חולים פורייה לא רואה את כל ההוצאה אצלנו, וגם מכיוון שבית-חולים יוספטל בגלל ניסיון העבר חשוף יותר לרשלנות מקצועית, ויש יותר תביעות באופן יחסי לגודל ולמחזור.

נועז בר-ניר: נושא אחרון הוא מנגנון עדכון המעבר משנה לשנה.

נועז בר-ניר: הנושא הזה גם לא סוכם, הוא לא היה במנדט של הוועדה.

דניאל בנלולו: סליחה, מה זה?

דניאל בנלולו: לא הבנתי.

נועז בר-ניר: מדובר על 15 מיליון שקלים, אבל מאחר שמשרד הבריאות רוצה להגיע להסכם ארוך טווח 15 מיליון שקלים הוא ל- 2001, איך מקדמים אותם במעבר ל- 2002, 2003, 2004?

נועז בר-ניר: איך מתייחסים לכל מיני נושאים כמו ארנונה שהוסיפו מאז?

רביב סובל: נסתדר אתכם.

דניאל בנלולו: תודה רבה.

דניאל בנלולו: בבקשה, רואה-החשבון.

קובי גינצבורג: נתחיל ממה שנועז אמר:

קובי גינצבורג: בסך-הכול הגענו למודל מוסכם אחרי המנדט ואחרי ההערות של הוועדה, למעט אותם שני דברים שדיבר עליהם נועז.

דניאל בנלולו: יש לי שאלה, אתה ישבת אתם?

קובי גינצבורג: ישבנו עשרות שעות, וירדנו עד לרמה של כוננות והתורנות הבודדת.

קובי גינצבורג: בנושא של הרופאים עבדנו בעיקר על בדיקת עלויות בפועל ותִקנַנו אותם לפי הסכמי העבודה המקובלים.

קובי גינצבורג: כל נושא הכמויות של התקנים, כוננויות-על, תורנויות, מיון תקננו לפי בדיקה מדוקדקת ספציפית שעשה ד"ר יהודה ברוך.

קובי גינצבורג: בנושא של תקני הממ"ש נעשתה בדיקה מחודשת לאחר שקודם לכן הכירו ליוספטל כ- 50% מעל התקן הממשלתי הארצי; הוכרה תוספת של עוד 13 משרות על סמך בדיקה ספציפית שנעשתה בארגון ושיטות במשרד הבריאות.

קובי גינצבורג: דברים נוספים שהכירו בהם: 7 חודשי שכר למחליפים ממלאי מקום בגלל הייחודיות של יוספטל, חתימה על התייעלות ייחודית ותוספות נוספות.

קובי גינצבורג: בנושא התפעול הכירו מלבד 2.3 מיליון שקל עלויות ייחודיות, שהן מעבר לתקן הארצי, בעוד קרוב למיליון שקל נוסף ליוספטל, כמו בנושא של מלאי תרופות, מכשירי T.C, הסעות ועוד.

דניאל בנלולו: תודה רבה.

ישראל אייליג: אני מבין שאנחנו הולכים פה לבתי-משפט.

דניאל בנלולו: אתה שמעת אותי?

ישראל אייליג: לא, אבל אני שמעתי מה שהוא אמר, וזאת העמדה שלי.

דניאל בנלולו: כשאני אסכם, מקסימום תגיד אז שאתה הולך לבית-משפט.

ישראל אייליג: אני מודה, ואני מקשיב.

דניאל בנלולו: בבקשה, ד"ר יהודה ברוך.

יהודה ברוך: השתדלנו לעשות עבודה מאוד מעמיקה וקיבלנו את הטענה של היושב-ראש לא להשוות את בית-החולים לבית-חולים אחר כי הבסיס הראשוני היה השוואה לבית-חולים פורייה.

יהודה ברוך: נושא העדכון לטווח ארוך הוא נושא קריטי כי אחרת נגיע לשולחן הזה פעם נוספת בשנה הבאה, וחבל על הזמן.

דניאל בנלולו: תודה.

דניאל בנלולו: אני מבקש לסכם את הדיון.

דניאל בנלולו: כשהתחלנו את הישיבה הגירעון שדובר עליו הוא 27 מיליון שקל, ומשרד הבריאות הכיר יחד עם משרד האוצר ב- 11 מיליון שקל.

דניאל בנלולו: לאחר בקשתי ובקשת חבריי לוועדה שניגש ונבדוק – ואני חוזר על כך שיוספטל הוא בית-חולים שונה לחלוטין מכל בית-חולים אחר בארץ, ואני שמח שקיבלו את דעתי בנושא הזה – הגיעו למסקנה להוסיף עוד 4 מיליון שקל לבסיס.

דניאל בנלולו: אני רוצה שיבינו, היו 11 מיליון, עכשיו זה 15 מיליון שקל.

דניאל בנלולו: מדובר על 15 מיליון לבסיס משנת 2001, וכמובן שזה יהיה רב-שנתי.

דניאל בנלולו: בינתיים זה עד 2008, אני מבין?

יהודה ברוך: בינתיים זה עד 2004, צריך לסכם את מנגנון העדכון.

דניאל בנלולו: אז אני, כמובן, מבקש שזה יהיה רב-שנתי, ולא נחזור לכאן – בדלת הקטנה הזאת של 4 מיליון – כדי לשמוע את מה שכבר סוכם, ולא נדון בנושא הזה כל שנה.

דניאל בנלולו: אני מבקש מידידי רואה-החשבון להוציא בכתב את הדוח החדש שסוכם על 15 מיליון.

דניאל בנלולו: אני אשמח לקבל עותק מהדוח.

דניאל בנלולו: לגבי נושא ההתייעלות, אני לא אכנס להתייעלות של הקופה או של בית-החולים או של משרד הבריאות.

דניאל בנלולו: יש לנו בעיה מדינית-כלכלית, והיום כל אחד מוצא לנכון לעשות אצלו תכנית הבראה בבית.

דניאל בנלולו: גם אתה, אדוני ראש-העיר נכון?

30797: אני עושה את זה משום שהייתה תקלה לפניי, אבל פה כבר לא היו תקלות.

דניאל בנלולו: לכן אני מצפה מכל אחד מהחברים שיושבים סביב השולחן הזה למצוא את תכנית ההבראה הטובה ביותר להתייעלות בכל ההוצאה הקיימת בבית-החולים.

אילנה אידל: אתה מבקש להתייעל ב- 15 מיליון?

דניאל בנלולו: אני אמרתי?

אילנה אידל: אתה מבקש להתייעל.

דניאל בנלולו: לא.

דניאל בנלולו: אם לא הבנת את זה, אילנה, אני אסביר עוד דקה.

קריאה: מ- 27 ל- 30 מיליון.

דניאל בנלולו: מ- 27 מיליון ל- 30 מיליון.

דניאל בנלולו: כשהתחלנו את הישיבות שלנו דובר על כל הנושאים, למעט על רשלנות מקצועית שעליה שמעתי ביומיים האחרונים, ומצד שני שמעתי שזה נמצא בתביעה.

דניאל בנלולו: כמובן, מה שיוחלט בבית-המשפט זה מה שיהיה, ואני מבקש להשאיר את זה בידי בית-המשפט כשזה נמצא שם.

צבי אפשטיין: גם באונקולוגיה, אני מבקש.

צבי אפשטיין: היום אנחנו כמעט ללא---

דניאל בנלולו: אני מבקש, אני לא רוצה להיכנס למספרים.

דניאל בנלולו: אני אומר להכיר.

צבי אפשטיין: זו נקודה כואבת.

צבי אפשטיין: בסוף השנה אם לא יהיה תקציב לאונקולוגיה היא לא תעבוד.

דניאל בנלולו: יש קונצנזוס סביב השולחן הזה שצריך לשדרג את בית-החולים.

דניאל בנלולו: מחלקת אונקולוגיה לא מתוקצבת – תקנו אותי אם אני טועה.

דניאל בנלולו: יש שם כ- 250 מקרים בשנה.

דניאל בנלולו: ראיתי איזו מחלקה מסודרת ונקייה, ומצד אחר אין תקציב, אי-אפשר.

דניאל בנלולו: אז מה שהוא יצטרך לעשות, או לסגור את המחלקה, ואז נגיע סביב השולחן הזה, ולכן אני מבקש שיכירו בכוננויות של הרופאים גם במחלקה האונקולוגית.

2221: הם מכניסים גול עצמי.

דניאל בנלולו: אני חוזר לראש-העיר.

דניאל בנלולו: פניתי בנושא לקודמך, ואני פונה אליך עכשיו אם תוכל לתרום משהו לבית-החולים, ואני אגיד לך מה הצעתי: שמירה.

דניאל בנלולו: אני רוצה שגם אתה תהיה שותף לבעיה הכואבת אם היו חושבים לסגור את בית-החולים בגלל הוצאה כזו.

דניאל בנלולו: אל תיתן לי תשובה כרגע.

30797: אני רוצה לתת תשובה.

דניאל בנלולו: נשמח מאוד.

דניאל בנלולו: אם תוכל לתרום בנושא הזה, אני אודה לך.

דניאל בנלולו: אני רוצה לקבל הבטחה מקופת-חולים כללית.

דניאל בנלולו: לא רק עשינו את כל המאמצים להגיע לתוצאה שהגענו אליה.

דניאל בנלולו: מי שזוכר אמרתי גם בתחילת הישיבות שלי שכל תוצאה שתהיה תחולק בין האוצר והבריאות לבין קופת-חולים כללית.

דניאל בנלולו: זאת-אומרת, כולנו תורמים לגירעון שקיים, ולכן אני מבקש, שאם פתרנו את הבעיה זה לא אומר שבעוד שנה אני אפגש עם הנהלת קופת-חולים שיאמרו לי שהם לא יכולים לנהל את בית-החולים, והוא נמצא בגירעון.

דניאל בנלולו: אני מבקש שתהיה אחריות על קופת-החולים הכללית; כמו שאנחנו יודעים לעזור, היא תקבל את האחריות על עצמה כדי שניפגש כאן לדברים טובים יותר: לשגשוג של העיר ולשדרוג בית-החולים.

פרוספר בן-חמו: אני שומע ממך כל הזמן שהרופאים ייחודיים.

פרוספר בן-חמו: קח בחשבון שיש גם מקצועות אחרים שהם ייחודיים.

דניאל בנלולו: כמו מה למשל?

דניאל בנלולו: אני לא יכול להיכנס כרגע לעניינו של כל עובד בבית-החולים.

פרוספר בן-חמו: כשאתה מדבר על בית-החולים כדאי שתדבר על כל בית-החולים.

דניאל בנלולו: כשהייתי בסיור קיבלתי את הרושם שרופא לא יכול לבוא לשם כי הוא לא יכול לקבל תמריץ.

פרוספר בן-חמו: גם טכנאי רנטגן לא יכול לבוא אם הוא לא מקבל תמריץ, ואחות לא תבוא אם לא יהיה לה תמריץ.

פרוספר בן-חמו: אף אחד לא יבוא.

דניאל בנלולו: אלה הן ההחלטות שהצלחתי להביא את המצב למה שהוא בזמן הקצוב שהיה לי.

דניאל בנלולו: עוד משהו לפני שאני סוגר את הישיבה?

פרוספר בן-חמו: כן.

פרוספר בן-חמו: אני מבין שכרגע יש לנו 15 מיליון.

דניאל בנלולו: פלוס מה שאני ביקשתי עכשיו.

דניאל בנלולו: 15 מיליון שקל מאושרים, אני מבקש לקבל את הדוח החדש, ולדעת מה ההפרש בין 11 לבין 15.

דניאל בנלולו: דבר שני, קיבלת 15 מיליון משנת 2001 שיוכרו לך עד 2008 לפחות – אני מבקש שזה מה שיסתדר במשרד האוצר.

דניאל בנלולו: בעניין הכוננויות של הרופאים שלא היו מוכרות, ביקשתי שיכירו בהן.

פרוספר בן-חמו: אז אם אני עושה את החשבון---

דניאל בנלולו: אני לא אכנס למספרים.

פרוספר בן-חמו: אני מגיע לבערך 10 מיליון שקל גירעון.

דניאל בנלולו: פחות.

פרוספר בן-חמו: נשאר 9, לא נתווכח.

דניאל בנלולו: זה ייפול על בית-החולים.

פרוספר בן-חמו: טוב.

דניאל בנלולו: אני לא גיליתי כרגע סוד, אני אמרתי בישיבה הראשונה שהכול ייפול על שלושתם.

דניאל בנלולו: צדקתי?

קריאה: מי זה שלושתם?

קריאות: משרד האוצר, משרד הבריאות והקופה.

ערן הלפרין: חסרה לי צלע בריבוע.

עומר זוהר: בלי האוצר זה לא נכון.

עומר זוהר: בדרך-כלל אנחנו והאוצר זה שני דברים נפרדים, אבל בלי האוצר במקרה הזה אי-אפשר היה להגיע לחלק שלנו.

עומר זוהר: בדרך-כלל אנחנו נגדם, אבל היום לפחות, היום אנחנו בעדיהם.

דניאל בנלולו: התוספת שאני ביקשתי עכשיו של ההפרש של הכוננויות תהיה מהאוצר ומהבריאות יחד.

דניאל בנלולו: את ההפרש מבקש שקופת-חולים הכללית תיקח על עצמה.

ערן הלפרין: יחד עם העובדים והרופאים.

דניאל בנלולו: ראש-העיר רוצה לומר עוד מילה?

30797: אני נדרש בעוד 3 שעות לתת תשובות לתושבים שלי, כי הרי כל תושב מגיע לבית-החולים בסופו של דבר, זה לא מקום בילוי.

30797: אני רוצה להבין במילים שלי: אני מבין שנכון להיום יש אישור של 15 מיליון שקל הדברים שאמרת, ואני מודה לך.

30797: הפער בין 15 מיליון שקל לבין הגירעון הצפוי יכוסה על-ידי הנהלת קופת-חולים, זה מה שאני מבין.

דניאל בנלולו: לא.

דניאל בנלולו: בתוספת מה שאני אמרתי.

30797: יש קווים של התייעלות, אבל אנחנו עדיין מדברים על הסטנדרטים הקיימים היום.

דניאל בנלולו: בוודאי.

30797: שלא נקבל עכשיו אפיקומן.

דניאל בנלולו: לא.

30797: שנבין את הדברים היטב.

עומר זוהר: מבחינת שר הבריאות ויחד עם חבר הכנסת בנלולו מתחילת הדרך שקיבלנו הודעה על בעיה חמורה וקופת-חולים כללית חושבת לסגור אולי לסגור את בית-החולים, הבהרנו שבית-חולים יוספטל צריך להתקיים, וצריך להתקיים בסטנדרטים רפואיים הכי טובים שיש.

עומר זוהר: שאלתי את יהודה ברוך אם שירות כלשהו ייפגע לאחר ההתייעלות, והוא אמר שלא, למעט הבעיה של האונקולוגיה שחבר הכנסת בנלולו העלה כאן.

דניאל בנלולו: ואני גם ביקשתי.

עומר זוהר: וזה אולי המסר הכי חשוב מבחינת התושבים, שמחר בית-החולים יתפקד באותם שירותים.

דניאל בנלולו: כמו שהוא היום.

30797: הנהלת קופת-החולים אומרת שאחרי 15 מיליון השקל הללו, הנהלת קופת-חולים סוחבת גירעון מוסכם של בערך 8-9 מיליון שקל בתפקוד השוטף.

30797: כן או לא?

קריאה: זה 14 מיליון שקלים.

קריאה: התשובה היא לא.

30797: אם התשובה היא לא אז התשובה ברורה.

יהודה ברוך: אני אענה תשובה פשוטה.

יהודה ברוך: בדיונים בינינו עלה שחלק מפעילות בית-החולים תשתנה בהתאם, ומתוך כך יש קיצוץ בעלויות, למשל בתחומי צר"פ ודם.

דניאל בנלולו: אבל זה לא שירות.

יהודה ברוך: האם מחלקות יעבדו אחרת?

יהודה ברוך: סיכוי סביר שכן.

יהודה ברוך: האם יש פגיעה בשירות?

יהודה ברוך: התשובה היא לא.

ישראל אייליג: מה משמעות "יעבדו בצורה אחרת"?

יהודה ברוך: ביקש דני בנלולו שנסיים את הדיון אצלו, אז לא הגענו מלאים עם כל הנושא, צריכים לאתר.

יהודה ברוך: אתמול בלילה הייתי אתם בקשר, והיום בבוקר הייתי אתם בקשר, ועדיין יושבים על המבנה, אז אני כמובן לא אתן תשובה כרגע, כיוון שזה עוד לא סוכם סופית.

ישראל אייליג: זאת-אומרת עדיין אין תשובה על 8,9 או 10 מיליון שקל?

יהודה ברוך: נכון.

דניאל בנלולו: יש לי שאלה: קופת-חולים כללית לא לוקחת על עצמה כלום?

קריאות: ---

דניאל בנלולו: חברים, אני מבקש שתי דקות הפסקה.

דניאל בנלולו: אני כבר חוזר.

דניאל בנלולו: אתם צריכים לקחת חלק בגירעון הזה.

דניאל בנלולו: בעוד שתי דקות אני חוזר.

דניאל בנלולו: אני לא קיבלתי ממך, ראש-העיר שום תשובה על בקשתי.

30797: אני רוצה להציע תשובה לשאלתך.

30797: אני זוכר מספרים של גירעונות – הרי אין לי ניירות שלי, אני לא מכיר את תקציב קופת-חולים.

30797: למיטב זכרוני, היו 22-23 מיליון שקל גירעון.

30797: משום מה יש לי פה מינוף של הגירעון.

קריאות: לא, לא.

30797: אני מציע שתהיה השתתפות של הנהלת הקופה---

דניאל בנלולו: לא, רגע, תן לי את הקופה.

30797: אני אעזור פה, ואני מפטר אצלי.

30797: אני בגירעון של 500 מיליון שקל במצטבר, אתה יודע מה המצב, ואני מפטר עכשיו 130 עובדי עירייה.

30797: אתה יודע את זה?

דניאל בנלולו: אני יודע את זה, כמו שאני מכיר את זה בכל עיר, כולל בעירי, שמי שצריך לעשות את זה זה במקרה אחי שהוא סגן ראש-עיר וממונה על כוח אדם.

צבי אפשטיין: כמו שהוא ביקש מקופת-חולים אני יכול לבקש גם ממנו שכמה סגנים יהיו לא בשכר.

דניאל בנלולו: לא ניכנס לכיס של אף אחד.

קובי גינצבורג: הדבר היחיד שביקשתי מראש-העיר כשעשיתי את הבדיקה, ואנחנו יודעים שיכול לסייע זה בנושא הארנונה שהשית את זה בהתאם לחוק ובהתאם לתקציבים בכלל.

30797: אם החוק מאפשר את זה, אני אעשה את זה.

30797: יש חוק ההסדרים, ואני אסייע.

דניאל בנלולו: אדוני ראש-העיר, עוד בקשה לי אליך, אני מבקש שתפנה לקופת-חולים מכבי שתרכוש שירותים מבית-חולים יוספטל; ואת זה באפשרותך לעשות.

דניאל בנלולו: נשמח מאוד.

דניאל בנלולו: כל הכנסה שתוסיף נודה לך.

30797: הבקשה לא קשורה לדיון הזה.

דניאל בנלולו: לא, אבל אנחנו מבקשים.

דניאל בנלולו: אתה תוציא מכתב, ואני אוציא מכתב לכל הקופות כדי לקחת שירותים מבית-החולים יוספטל.

עומר זוהר: אני גם אבקש מהשר שידבר.

דניאל בנלולו: אולי השר ואני נוציא.

ערן הלפרין: על הבסיס של ה- 29.

דניאל בנלולו: לא.

ערן הלפרין: גירעון של רואה-חשבון, למה אני צריך?

דניאל בנלולו: הגירעון של רואה-החשבון היה 27.

דניאל בנלולו: קופת-חולים הכללית מכירה ב- 7 מיליון שקלים מהגירעון מ- 27 מיליון שקל.

דניאל בנלולו: בנימה הזאת אני רוצה להודות לראש-העיר, להודות למנהל בית-החולים, להודות לרואה-החשבון, לצוות של משרד הבריאות, לידידי ד"ר יהודה ברוך על השעות הרבות.

דניאל בנלולו: אני מקווה שנבלה שעות אחרות בדברים אחרים ובבתי-חולים אחרים איך לשדרג אותם.

דניאל בנלולו: אני מודה לוועד העובדים, להסתדרות הרפואית, ד"ר ישראל אייליג, לאילנה, למנהל הלשכה של שר הבריאות, ידידי עומר, לדובר.

דניאל בנלולו: לכולם.

דניאל בנלולו: אני מבקש מידידי, יושב-ראש ועד העובדים לשבת ולפתור את הבעיות.

דניאל בנלולו: אני קורא לך כידיד וחבר מכיוון שאני מכיר את הבעיות האלה בהרבה מקומות, לצערי, גם התייעלות לוקחת אתה כמה חברים שיוצאים למעגל האבטלה – לצערי אני אומר את זה – אבל אני מקווה מאוד שאנחנו נמצא פתרון לכולם, ואני מאחל לבית-החולים יוספטל הצלחה.

עומר זוהר: אני רוצה להודות לחבר הכנסת דני בנלולו שלא רק בנושא הזה, אלא גם בנושא של פלימן ובן-ציון בחיפה ובנושאים רבים אחרים תרם למאבקו של שר הבריאות, והיה אתו יד אחת.

עומר זוהר: אני רוצה לומר בעניין של יוספטל תודה גם לרביב סובל מהאוצר.

עומר זוהר: אנחנו חלוקים בהרבה דברים, אבל ביוספטל אי-אפשר היה להגיע לסיכום בלי סיוע של האוצר.

צבי אפשטיין: אני רוצה לומר לך אישית תודה, לדני, לצוות שלך, לד"ר יהודה ברוך, למשרד שלכם, לקובי גינצבורג.

30797: בשם העיר אילת הזמנתי את חבר הכנסת בנלולו לחגיגות אילת שתתקיימנה ב- 2 במרס---

דניאל בנלולו: שיהיה לכם כסף לקיים את החגיגות.

30797: זה טקס ממלכתי, והכול נעשה בצניעות רבה.

פרוספר בן-חמו: אני רוצה להצטרף לברכות של החברים לכל הצדדים ולך במיוחד על העבודה הטובה שעשית.

דניאל בנלולו: תודה.